CELEX: 62016CN0411
Language: el
Date: 2016-07-22 00:00:00
Title: Υπόθεση C-411/16 P: Αναίρεση που άσκησε στις 22 Ιουλίου 2016 η Holistic Innovation Institute, SLU κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Μαΐου 2016 στην υπόθεση T-468/14, Holistic Innovation Institute κατά Επιτροπής

3.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/10
            
         
      Αναίρεση που άσκησε στις 22 Ιουλίου 2016 η Holistic Innovation Institute, SLU κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Μαΐου 2016 στην υπόθεση T-468/14, Holistic Innovation Institute κατά Επιτροπής
      (Υπόθεση C-411/16 P)
      (2016/C 364/05)
      Γλώσσα διαδικασίας: η ισπανική
      
         Διάδικοι
      
      
         Αναιρεσείουσα: Holistic Innovation Institute (εκπρόσωπος: J.J. Marín López, δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να ακυρώσει την απόφαση του Γενικού Δικαστηρίου (έκτο τμήμα) της 12ης Μαΐου 2016, εκδοθείσα στην υπόθεση T-468/14, Holistic Innovation Institute, SLU κατά Επιτροπής, καθόσον με αυτήν κρίθηκε ότι η προσφυγή ακυρώσεως κατά της αποφάσεως ARES (2014) 710158 της Επιτροπής, της 13ης Μαρτίου, περί αποκλεισμού της αναιρεσείουσας από το πρόγραμμα eDIGIREGION, ασκήθηκε εκπροθέσμως ενώπιον του Γενικού Δικαστηρίου.
               
            
                  —
               
               
                  να αναπέμψει την υπόθεση στο Γενικό Δικαστήριο προκειμένου αυτό να αποφανθεί επί της ουσίας της ασκηθείσας από την Holistic Innovation Institute, SLU προσφυγής ακυρώσεως κατά της αποφάσεως ARES(2014)710158 της Επιτροπής, της 13ης Μαρτίου 2014, περί αποκλεισμού της αναιρεσείουσας από το πρόγραμμα eDIGIREGION.
               
            
                  —
               
               
                  να ακυρώσει την απόφαση του Γενικού Δικαστηρίου (έκτο τμήμα) της 12ης Μαΐου 2016, εκδοθείσα στην υπόθεση T-468/14, Holistic Innovation Institute, SLU κατά Επιτροπής, καθόσον με αυτήν απορρίφθηκε η αγωγή αποζημιώσεως, και να κρίνει ότι η Επιτροπή οφείλει να αποζημιώσει την αναιρεσείουσα υπό τους αναφερόμενους στο δικόγραφο της προσφυγής-αγωγής όρους, ή, σε περίπτωση αποδοχής των ανωτέρω δύο αιτημάτων, να αναπέμψει την υπόθεση στο Γενικό Δικαστήριο προκειμένου αυτό να αποφανθεί εκ νέου επί της αγωγής αποζημιώσεως της αναιρεσείουσας.
               
            
         Λόγοι αναιρέσεως και κύρια επιχειρήματα
      
      
                  1.
               
               
                  Πλάνη περί το δίκαιο καθ’ ο μέρος αποσιωπάται στην αναιρεσιβαλλόμενη απόφαση το γεγονός ότι το πρωτότυπο της προσφυγής ακυρώσεως κατά της προσβαλλομένης αποφάσεως, κατατεθέν στη Γραμματεία του Δικαστηρίου στις 6 Ιουνίου 2014 (σκέψη 29 της αναιρεσιβαλλομένης αποφάσεως), είχε αποσταλεί στις 2 Ιουνίου 2014 από το Pozuelo de Alarcón (Μαδρίτη) όπου ευρίσκεται η καταστατική έδρα της αναιρεσείουσας, με συστημένη επιστολή με απόδειξη παραλαβής.
               
            
                  2.
               
               
                  Πλάνη περί το δίκαιο, λόγω πλημμελούς αιτιολογίας της αναιρεσιβαλλομένης αποφάσεως, καθ’ ο μέρος το Γενικό Δικαστήριο αναφέρει, αφενός, ότι το πρωτότυπο της προσφυγής δεν έφερε την ιδιόχειρη υπογραφή του δικηγόρου, αλλά αντίγραφο της υπογραφής αυτής (σκέψη 30), και δεν αναγνωρίζει, αφετέρου, κανένα έννομο αποτέλεσμα στο πρωτότυπο της αγωγής που έχει υπογραφεί από τον δικηγόρο μέσω ψηφιακού πιστοποιητικού (σκέψη 35).
               
            
                  3.
               
               
                  Πλάνη περί το δίκαιο καθ’ ο μέρος το Γενικό Δικαστήριο, κρίνοντας, με την αναιρεσιβαλλόμενη απόφαση, ότι η προσφυγή ακυρώσεως της αναιρεσείουσας ασκήθηκε εκπροθέσμως (σκέψεις 29, 34 και 35), προσβάλλει το θεμελιώδες δικαίωμα πραγματικής προσφυγής κατοχυρούμενο στο άρθρο 47, πρώτο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης, υπό το πρίσμα του άρθρου 6, παράγραφος 1, της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών, η οποία υπεγράφη στη Ρώμη στις 4 Νοεμβρίου 1950, και της νομολογίας του Ευρωπαϊκού Δικαστηρίου των Δικαιωμάτων του Ανθρώπου σχετικά με την ερμηνεία του εν λόγω άρθρου 6, παράγραφος 1.
               
            
                  4.
               
               
                  Πλάνη περί το δίκαιο καθ’ ο μέρος το Γενικό Δικαστήριο απέρριψε, με τις σκέψεις 55, 59, 63 και 64 (σε σχέση με την οικονομική ζημία) και με τις σκέψεις 77 και 84 (σε σχέση με την ηθική βλάβη) της αναιρεσιβαλλομένης αποφάσεως, την αγωγή αποζημιώσεως της αναιρεσείουσας.